উদ্দাম জীবনযাত্রার মাসুল। রাতের শহরে  দুর্ঘটনার বলি এক তরুণী। নিয়ন্ত্রণ হারিয়ে  EM বাইপাসের ধারের ডিভাইভারে ধাক্কা মারল গাড়ি। ঘটনাস্থলেই মারা গেলেন বছর কুড়ির ফ্যাশন ডিজাইনিংয়ের ছাত্রী অহনা কর। পরে হাসপাতালে মৃত্যু হল গাড়ির চালক ফিরোজ আহমেদের। তখন সূর্য ওঠেনি। ঘুম ভাঙেনি শহর কলকাতার। EM বাইপাসের মসৃণ রাস্তায় শেষ হয়ে গেল দুটি প্রাণ। নাইট ক্লাবে রাতভর পার্টি। ভোরের আলো ফুটতে বাড়ি ফিরছিলেন ৫ তরুণ-তরুণী। EM বাইপাস ধরে বেলাগাম ছুটছিল গাড়ি। রাতভর আকণ্ঠ মদ্যপানের সঙ্গে বেলাগাম গতি। যুবভারতী ক্রীড়াঙ্গনের ৫ নং গেটের সামনে  আর নিয়ন্ত্রণ রাখতে  পারেননি চালক। ভেন্টো গাড়ি সোজা ধাক্কা মারে রাস্তার পাশের ডিভাইভারে । নিমেষে মৃত্যুর কোলে ঢোলে পড়ে সামনে সিটে বসা বছর কুড়ির অহনা কর।
 ওয়েব ডেস্ক: উদ্দাম জীবনযাত্রার মাসুল। রাতের শহরে  দুর্ঘটনার বলি এক তরুণী। নিয়ন্ত্রণ হারিয়ে  EM বাইপাসের ধারের ডিভাইভারে ধাক্কা মারল গাড়ি। ঘটনাস্থলেই মারা গেলেন বছর কুড়ির ফ্যাশন ডিজাইনিংয়ের ছাত্রী অহনা কর। পরে হাসপাতালে মৃত্যু হল গাড়ির চালক ফিরোজ আহমেদের। তখন সূর্য ওঠেনি। ঘুম ভাঙেনি শহর কলকাতার। EM বাইপাসের মসৃণ রাস্তায় শেষ হয়ে গেল দুটি প্রাণ। নাইট ক্লাবে রাতভর পার্টি। ভোরের আলো ফুটতে বাড়ি ফিরছিলেন ৫ তরুণ-তরুণী। EM বাইপাস ধরে বেলাগাম ছুটছিল গাড়ি। রাতভর আকণ্ঠ মদ্যপানের সঙ্গে বেলাগাম গতি। যুবভারতী ক্রীড়াঙ্গনের ৫ নং গেটের সামনে  আর নিয়ন্ত্রণ রাখতে  পারেননি চালক। ভেন্টো গাড়ি সোজা ধাক্কা মারে রাস্তার পাশের ডিভাইভারে । নিমেষে মৃত্যুর কোলে ঢোলে পড়ে সামনে সিটে বসা বছর কুড়ির অহনা কর।  সোদপুরের অহনা সল্টলেকের একটি বেসরকারি ফ্যাশন ডিজাইনিং স্কুলের ছাত্রী। বাকি চার বন্ধুও ফ্যাশন ডিজাইনিংয়েই ছাত্র। গাড়ির পিছনের সিটে বসে থাকায় বেঁচে যায় বাকি চারজনই। তবে, গুরুতর আঘাত অবস্থায় চালক ফিরোজ আহমেদকে বেসরকারি হাসপাতালে ভর্তি করা হয়। পরে সেখানেই মারা যান তিনি। বেপরোয়া গতি ও মদ্যপানই দুর্ঘটনার কারণ বলে প্রাথমিক অনুমান পুলিসের। গাড়ির গতি এত বেশি ছিল যে রাস্তার ধারের কয়েকটি ব্যারিকেড উড়ে গেছে।  গাড়ির ভিতর থেকে বেরিয়ে এসেছে ইঞ্জিনও। ইতিমধ্যেই দলা পাকানো গাড়িটিকে বাজেয়াপ্ত করেছে পুলিস। অনিচ্ছাকৃত খুন ও বেপরোয়া গাড়ি চালানোর অভিযোগে মামলা রুজু করেছে পুলিস।